Spoštovani starši

obveščeni smo bili, da je bil pri eni od zaposlenih, ki poučuje v oddelku **3. B**, potrjen primer okužbe s SARS-CoV-2. Zaradi navedenega razloga za vse učence **3. B** prehajamo k izvajanju **pouka na daljavo**.

K izvajanju pouka na daljavo v prehajamo delno že z **današnjim dnem (petek, 14. 1. 2022) vse do konca karantene.**

Karantena na domu, v katero bo visokorizične kontakte napotil NIJZ, bo trajala **od 13. 1. 2022 do 19. 1. 2022.**

**Vse nadaljnje epidemiološke postopke bo izvedla epidemiološka služba NIJZ** (napotitev v karanteno na domu, navodila za karanteno na domu). Epidemiološka služba bo prepoznanim visokorizičnim kontaktom poslala elektronsko sporočilo na elektronski naslov starša oz. zakonitega zastopnika. V primeru, da epidemiološka služba ne bo uspela pridobiti elektronskega naslova, bo Izjavo o seznanitvi z napotitvijo v karanteno na domu in Navodila za karanteno na domu poslala po pošti.

V karanteno na domu niso napotene osebe, ki izpolnjujejo **izjemo od karantene na domu**. Dokument Izjeme glede karantene na domu za osebe, ki so bile v visoko tveganem stiku z osebo s covid-19 je dostopen na: <https://www.nijz.si/izolacija>. V primeru, da take osebe, ki imajo izpolnjeno izjemo, prejmejo karantensko odločbo, o tem obvestijo Ministrstvo za zdravje, ki odločbe izdaja na naslov: **odlocbe-karantena.mz@gov.si**. Obvestilu je potrebno dodati dokazilo o izjemi za karanteno na domu.

Tudi če vaš otrok ni bil prepoznan kot visokorizični kontakt, je najverjetneje imel stik z okuženo osebo, zato je pomembno, da v obdobju 14 dni od zadnjega tesnega stika z osebo s covid-19 pozorno spremljajte otrokovo zdravstveno stanje. Če se v tem času pojavijo simptomi ali znaki bolezni covid-19 (slabo počutje, prehladni znaki, kašelj, vročina, težko dihanje, glavobol, bolečine v mišicah, izguba vonja ali okusa, bolečine v žrelu ...), ostanite doma in pokličite osebnega ali dežurnega zdravnika, kjer boste prejeli nadaljnja navodila. Zdravnik bo ocenil, ali je potrebna napotitev na vstopno točko zdravstvenega doma za odvzem brisa. Ključne informacije o koronavirusu SARS-CoV-2 so dostopne na naslednji povezavi: [https://www.nijz.si/sl/koronavirus-2019-ncov.](https://www.nijz.si/sl/koronavirus-2019-ncov.%20)

Podrobne razlage in obveznosti glede zagotavljanja pravic posameznikov po 14. členu Splošne uredbe o varstvu podatkov najdete na spletni strani [https://www.nijz.si/vzgojainizobrazevanje.](https://www.nijz.si/vzgojainizobrazevanje)

**V primeru, da vaš otrok izpolnjuje izjemo od karantene na domu, lahko obiskuje pouk v šoli v drugem oddelku, glede na kadrovske možnosti, ki jih šola trenutno ima. V tem primeru vas prosimo, da o tem najkasneje danes, do 18. ure, obvestite računalničarja Aleksandra Žitka** ([**aleksander.zitko@dusanabordona.si**](mailto:aleksander.zitko@dusanabordona.si))**.**

Informacije o tem, **kako starši lahko uredite opravičeno odsotnost z dela zaradi varstva otroka,** najdete na spletni strani šole v zavihku Covid.

Vse potrebno v zvezi s poukom na daljavo boste prejeli s strani razredničarke **Mojce Halužan**. Za tehnično pomoč se lahko obrnete na računalničarja.

Malica in kosilo bosta za čas otrokove odsotnosti, avtomatično odjavljena.

Pouk na šoli se za vašega otroka ponovno prične v **četrtek, 20. 1.2022.**

Z lepimi pozdravi,

Tanja Šterlinko Bužinel

Pomočnica ravnateljice